<classify> Alitoa agizo hilo wakati akifungua maonesho ya nne ya Kimataifa ya Biashara yanayofanyika katika viwanja vya Mwahako jijini Tanga.Alisema serikali imedhamiria kutafuta wawekezaji wa ndani na nje ya nchi ili kuchochea mageuzi ya kiuchumi kupitia uzalishaji wa viwanda ambavyo vitatumia rasilimali zinazozalishwa nchini, hivyo endapo hakutakuwa na ardhi ya kutosha dhana hiyo haiwezi kutekelezeka kama inavyokusudiwa.Akizungumzia ajira hasa kwa vijana waliohitimu elimu ya sekondari na vyuo mbalimbali waziri Mwijage aliwataka kuacha tabia ya kutafuta ikataba ya ajira badala yake watafute kazi ili kujiingizia kipato.Awali, Mkuu wa Mkoa wa Tanga, Martine Shigela akimkaribisha Mwijage kufungua maonesho hayo alisema mkoa umejipanga kimkakati katika kutumia fursa za rasilimali zilizopo ili kujiletea maendeleo ya kiuchumi.  <topic>: UCHUMI 